**Projekto**

**lyginamasis variantas**

**LIETUVOS RESPUBLIKOS**

**ŠILUMOS ŪKIO ĮSTATYMO NR. IX-1565 1, 2, 8, 9, 10, 101,12, 20, 22, 23, 24, 30, 32, ir 35 STRAIPSNIŲ PAKEITIMO ir 82, 181 straipsniais papildymo ĮSTATYMAS**

2021 m. d. Nr.

Vilnius

**1 straipsnis. 1 straipsnio 2 dalies pakeitimas**

Pakeisti 1 straipsnio 2 dalies 1 punktą ir jį išdėstyti taip:

„1) ~~mažiausiomis~~ **būtinomis pagrįstomis** sąnaudomis užtikrinti patikimą ir kokybišką šilumos tiekimą šilumos vartotojams;“

**2 straipsnis. 2 straipsnio pakeitimas**

1. Pakeisti 2 straipsnio 2 dalį ir ją išdėstyti taip:

„2. **Apsirūpinimo karštu vandeniu būdas** – ~~centralizuotai~~ paruošto karšto vandens pirkimas iš karšto vandens tiekėjo arba šilumos karštam vandeniui ruošti pirkimas iš šilumos tiekėjo, o geriamojo vandens karštam vandeniui ruošti pirkimas iš geriamojo vandens tiekėjo, arba individualus karšto vandens ruošimas jo vartojimo vietoje, naudojant kitus energijos šaltinius (dujas, elektrą, kietąjį kurą**, atsinaujinančius energijos išteklius**) geriamajam vandeniui pašildyti iki higienos normomis nustatytos temperatūros.“

2. Pakeisti 2 straipsnio 4 dalį ir ją išdėstyti taip:

„4. **Atliekinė šiluma** – ~~pramonės~~ **ne energetikos** įmonių ~~pramoninės~~ gamybos, **komercinės paskirties pastatų eksploatavimo** **arba kitų energijos rūšių (elektros, išskyrus kogeneracines jėgaines, vėsumos) generavimo arba atliekų utilizavimo** technologinių procesų metu **susidaranti ir kitaip nepanaudojama** ~~nepanaudota~~ šilumos energija.“

3. Papildyti 2 straipsnį 11 dalimi:

„**11. Garantinis šilumos tiekėjas – iš anksto paskirtas šilumos tiekėjas, vykdantis garantinį šilumos tiekimą, kai šilumos tiekėjui yra sustabdomas ar panaikinamas veiklos licencijos galiojimas**.“

4. Papildyti 2 straipsnį 12 dalimi:

„**12. Garantinis šilumos tiekimas – šilumos tiekimas, vykdomas garantinio šilumos tiekėjo, kai šilumos tiekėjui sustabdomas ar panaikinamas veiklos licencijos galiojimas.**“

5. Pakeisti 2 straipsnio 13 dalį ir ją išdėstyti taip:

„13. **Karšto vandens tiekimas** – ~~centralizuotai~~ paruošto karšto vandens pristatymas ir pardavimas karšto vandens vartotojams.“

6. Pakeisti 2 straipsnio 15 dalį ir ją išdėstyti taip:

„15. **~~Kintamoji šilumos bazinės kainos dedamoji~~** ~~– kintanti šilumos bazinės kainos dalis, išreiškiama formule, kuri koreguojama kasmet, atsižvelgus į kuro struktūros pasikeitimą ir veiklos efektyvumo užduotis, nustatytas Valstybinės energetikos reguliavimo tarybos (toliau – Taryba), vadovaujantis jos patvirtintu Lyginamosios analizės aprašu, ir taikoma ne dažniau kaip kas mėnesį, apskaičiuojant konkretų kintamosios dedamosios dydį, atsižvelgus į kuro ir iš nepriklausomų gamintojų perkamos šilumos kainų pokytį.~~

**Šilumos kintamosios dalies pajamų lygis – kintanti šilumos bazinių pajamų lygio dalis nustatoma ir šilumos tiekėjo ar reguliuojamo nepriklausomo šilumos gamintojo koreguojama kasmet pagal Tarybos patvirtintą šilumos kainų nustatymo metodiką.“**

7. Pakeisti 2 straipsnio 27 dalį ir ją išdėstyti taip:

„27**. ~~Pastovioji šilumos bazinės kainos ded~~**~~amoji – pastovi šilumos bazinės kainos dalis, antraisiais ir kitais jos galiojimo metais taikoma perskaičiuojant pastoviosios dedamosios dydį metams.~~

**Šilumos pastoviosios dalies pajamų lygis – pastovi šilumos bazinio pajamų lygio dalis nustatoma ir šilumos tiekėjo ar reguliuojamo nepriklausomo šilumos gamintojo koreguojama kasmet pagal Tarybos patvirtintą Šilumos kainų nustatymo metodiką.**“

8. Pakeisti 2 straipsnio 29 dalį ir ją išdėstyti taip:

„29. **Šildymo sezonas** – laikotarpis, kurio pradžia ir pabaiga nustatoma savivaldybės vykdomosios institucijos sprendimu, **kad būtų užtikrinamos higienos normomis reglamentuotos vidutinės vidaus patalpų temperatūros šildomuose pastatuose**, pagal statybos techniniais reglamentais apibrėžtą lauko oro temperatūrą, kuriai esant privaloma pradėti ir galima baigti nustatytos paskirties savivaldybių pastatų šildymą. **Šilumos tiekėjas užtikrina galimybę vartotojams savo sprendimu pradėti ir baigti šildymą individualiai.“**

9. Pakeisti 2 straipsnio 35 dalį ir ją išdėstyti taip:

„35. **~~Šilumos bazinė kaina~~** ~~– ilgalaikė šilumos kaina, sudaryta iš pastoviosios ir kintamosios šilumos bazinės kainos dedamųjų, apskaičiuotų pagal Tarybos patvirtintą Šilumos kainų nustatymo metodiką, parengtą pagal Tarybos parengtus ir Vyriausybės patvirtintus Šilumos kainų nustatymo metodikos principus, nustatyta ne trumpesniam kaip 3 metų ir ne ilgesniam kaip 5 metų laikotarpiui. Minėtą laikotarpį pasirenka savivaldybių tarybos ar šio įstatymo 32 straipsnio 11 ir 12 dalyse numatytais atvejais – įmonės. Abi kainos dedamosios taikomos šilumos kainoms apskaičiuoti. Šilumos bazinė kaina gali būti vienanarė arba dvinarė.~~

**Šilumos bazinis pajamų lygis – 5 metų laikotarpiui nustatytas pajamų lygis, sudarytas iš pastoviosios ir kintamosios dalių pajamų lygių, apskaičiuotų pagal Tarybos patvirtintą Šilumos kainų nustatymo metodiką.“**

10. Pakeisti 2 straipsnio 39 dalį ir ją išdėstyti taip:

**„**39. **Šilumos įrenginys –** techninių priemonių kompleksasskirtas šilumai **gaminti** ir (ar) karštam vandeniui ~~gaminti~~ **ruošti**, **perduoti, vartoti** ~~transportuoti~~ **ar kaupti.**“

11. Pakeisti 2 straipsnio 50 dalį ir ją išdėstyti taip:

„50. **Šilumos ūkio specialusis planas** – savivaldybių specialiojo planavimo dokumentas, kuriame, įgyvendinant šilumos ūkio priemones, nustatomos esamos ir planuojamos naujos šilumos vartotojų teritorijos, nurodomi galimi ir alternatyvūs šildymo būdai, **šilumos gamybos įrenginiai,** tenkinant šilumos vartotojų poreikius ~~mažiausiomis~~ **būtinomis** **pagrįstomis** sąnaudomis ir neviršijant leidžiamo neigiamo poveikio aplinkai.“

12. Buvusias 2 straipsnio 11–56 dalis laikyti atitinkamai 13–58 dalimis.

**3 straipsnis. 8 straipsnio pakeitimas**

1. Pakeisti 8 straipsnio 3 dalį ir ją išdėstyti taip:

„3. Pagrindinis šilumos ūkio specialiojo plano tikslas yra tenkinti vartotojų šilumos poreikius vartotojams ~~mažiausiomis~~ **būtinomis** **pagrįstomis** sąnaudomis ir neviršijant leidžiamo neigiamo poveikio aplinkai. Rengiant šilumos ūkio specialiuosius planus, vadovaujamasi Aplinkos oro apsaugos įstatymo, Planuojamos ūkinės veiklos poveikio aplinkai vertinimo įstatymo nuostatomis dėl oro užterštumo ir urbanistiniais kriterijais (užstatymo tankis, pastatų aukštingumas, užstatymo specifika), taip pat kitais kriterijais, kurie nepažeidžia technologinio neutralumo principo, ir Lietuvos Respublikos energijos vartojimo efektyvumo didinimo įstatyme nurodytu energijos vartojimo efektyvumo didinimo pirmumo principu. Šilumos ūkio specialiajame plane nustatomos esamos ir planuojamos naujos šilumos vartotojų teritorijos ir pateikiami principiniai techniniai sprendimai dėl kiekvienai teritorijai nustatytų alternatyvių energijos ar kuro rūšių naudojimo, kad būtų patenkinami šios teritorijos vartotojų šilumos poreikiai. Priimant galutinius sprendimus, būtina įvertinti techninių sprendinių ekonominį efektyvumą, **poveikio aplinkai mažinimo galimybes** ir palyginti juos su energijos efektyvumo didinimo priemonėmis, mažinančiomis vartotojų šilumos poreikius.

1. Pakeisti 8 straipsnio 5 dalį ir ją išdėstyti taip:

„5. Šilumos ūkio specialieji planai atnaujinami ne rečiau kaip kas ~~7 metai~~ **10 metų**, atsižvelgiant į šilumos ūkio priemones, **Nacionalinio energetikos ir klimato srities veiksmų plane ir šio įstatymo 1 straipsnyje nurodytus tikslus,** taip pat šilumos gamybos ir perdavimo technologijų raidą, konkurencinę aplinką, šilumos gamybos kainų tendencijas, aplinkos užterštumo pokyčius ir kitus reikšmingus veiksnius. Šilumos ūkio specialieji planai privalo būti atnaujinti ne vėliau kaip per 12 mėnesių nuo šilumos ūkio priemonių patvirtinimo ar jų pakeitimų įsigaliojimo. **Šilumos ūkio specialieji planai turi būti pagrįsti sąnaudų ir naudos analize.** **Šilumos ūkio specialiuosiuose planuose nurodoma:**

**1) savivaldybės šilumos ūkio plėtros, atnaujinimo, modernizavimo ir investicijų planas dešimties metų laikotarpiui,** **planuojami įgyvendinimo terminai, lėšų poreikis ir lėšų šaltiniai, užtikrinant, kad nebus sukuriami pertekliniai šilumos gamybos pajėgumai;**

**2) centralizuoto šilumos tiekimo perspektyvinės plėtros zonos;**

**3) veiksmingos priemonės šilumos tiekimo konkurencijai, patikimumo didinimui, šilumos tiekimo paslaugų kokybės gerinimui ir centralizuoto šilumos tiekimo sistemos optimizavimui;**

**4) veiksmingos priemonės šilumos suvartojimo paklausos mažinimui, diegiant energijos vartojimo efektyvumo didinimo priemones atsižvelgiant į Lietuvos Respublikos energijos vartojimo efektyvumo didinimo įstatyme nurodytą energijos vartojimo efektyvumo didinimo pirmumo principą;**

**5) numatomi potencialūs atsinaujinančių energijos išteklių, atliekinės šilumos panaudojimo šaltiniai centralizuotai tiekiamos šilumos sistemoje, jų vystymas planuojamas ilgalaikėje perspektyvoje (ne trumpesniam laikotarpiui nei specialiojo plano galiojimo terminas);**

**6) numatomos pagrįstos centralizuoto šilumos tiekimo poreikių prognozės, kuriomis remiantis buvo sudarytas šilumos ūkio specialusis planas, ir jų prielaidos****.**“

3. Papildyti 8 straipsnį 7 dalimi:

„**7. Jeigu šilumos ūkio specialiajame plane nustatomas šilumos gamybos pajėgumų poreikis, savivaldybės skelbia konkursus naujiems pajėgumams įrengti. Konkurso sąlygose turi būti numatytas prioritetas efektyvumą didinančioms technologijoms, klimato kaitai atliepiančioms technologijoms ir šilumos kainai, sudaromos lygiavertės konkuravimo sąlygos visiems šilumos gamintojams.“**

**4 straipsnis. Įstatymo papildymas 82 straipsniu**

Papildyti Įstatymą 82 straipsniu:

**„82 straipsnis.  Šilumos tiekėjo vykdoma šilumos ūkio plėtra ir įgaliojimai priimti sprendimus dėl investavimo**

**1. Šilumos tiekėjas, tiekiantis ne mažiau kaip 10 GWh šilumos per metus, kas trejus metus iki einamųjų metų liepos 1 dienos, viešai pasikonsultavęs su suinteresuotaisiais subjektais, parengia ir atitinkamos savivaldybės administracijai pateikia tvirtinti dešimties metų šilumos ūkio plėtros planą, kuris yra grindžiamas esamu ir numatomu šilumos gamybos poreikiu bei šilumos gamybos pajėgumais. Šilumos ūkio plėtros plane nurodomos veiksmingos priemonės, skirtos centralizuotų šilumos sistemų reikalingam pajėgumui, efektyvumui ir saugumui užtikrinti.**

**2. Dešimties metų šilumos ūkio plėtros plane:**

**1) nurodoma centralizuoto šilumos tiekimo sistemos plėtros ir modernizavimo planas, plėtros perspektyvinės zonos;**

**2) kaštų ir naudos analize pagrįstos planuojamos ir patvirtintos investicijos, finansavimo šaltiniai;**

**3) energijos išteklių poreikiai;**

**4) naujų šilumos gamybos įrenginių poreikiai (MW, metai, prijungimo prie centralizuotai tiekiamos šilumos sistemos vieta), laikantis technologinio neutralumo principo, prioritetą teikiant šiltnamio efektą sukeliančių dujų emisijas mažinančioms technologijoms;**

**5) efektyvumo didinimo ir šilumos suvartojimo poreikių mažinimo planas;**

**6) šilumos tiekimo įmonės paslaugų plėtra ir paslaugų kokybės gerinimo planas;**

**7) veiksmingos priemonės energijos nepritekliaus ir šilumos suvartojimo paklausos mažinimui, efektyvumo didinimui, tiekimo patikimumo ir konkurencijos didinimui;**

**8) perspektyvinė centralizuoto šilumos tiekimo plėtros analizė, galimybės pereiti prie ketvirtosios kartos centralizuotos šilumos tiekimo** **ir vystyti žemos temperatūros tinklus.**

**3. Rengdamas dešimties metų šilumos ūkio plėtros planą, šilumos tiekėjas daro pagrįstas prielaidas apie šilumos gamybos, tiekimo ir vartojimo raidą.**

**4. Šilumos tiekėjų investiciniai planai derinami šilumos tiekimo įmonės valdyboje ir su savivaldybės administracijos direktoriumi.**

**5. Savivaldybės administracija dėl dešimties metų šilumos ūkio plėtros plano viešai konsultuojasi su visais esamais ar potencialiais sistemos naudotojais ir paskelbia konsultavimosi rezultatus.**

**6. Savivaldybės administracija išnagrinėja, ar dešimties metų šilumos ūkio plėtros plane įvertina investavimo poreikius, kurie buvo nustatyti viešo konsultavimosi metu. Savivaldybės administracijos prašymu šilumos tiekėjas privalo iš dalies pakeisti savo dešimties metų šilumos ūkio plėtros planą, jeigu jame neatsižvelgta į savivaldybės nurodytus investavimo poreikius, kurie buvo nustatyti konsultavimosi metu, arba jeigu dešimties metų šilumos ūkio plėtros planas nesuderintas su Nacionaliniame pažangos plane nustatytais valstybės energetikos politikos strateginiais tikslais ir (arba) pažangos uždaviniais ir nacionalinėse plėtros programose suplanuotomis šilumos ūkio priemonėmis, taip pat nesuderintas su Nacionaliniu energetikos ir klimato srities veiksmų planu, Šilumos ūkio specialiuoju planu ir šio įstatymo 1 straipsnyje nurodytais tikslais arba jeigu šilumos ūkio plėtros planas neatitinka šio straipsnio 2 dalyje nustatytų dešimties metų šilumos ūkio plėtros plano turinio reikalavimų.**

**7. Savivaldybės administracija atlieka dešimties metų šilumos ūkio plėtros plano įgyvendinimo stebėseną, jos vertinimą ir viešai paskelbia gautus rezultatus. Dešimties metų šilumos ūkio plėtros plano nevykdantį šilumos tiekėją savivaldybės administracija įpareigoja jį vykdyti.**

**8. Tuo atveju, kai šilumos tiekėjas dėl kitų, ne nuo jo priklausančių svarbių priežasčių neatlieka investicijos, kuri pagal dešimties metų šilumos ūkio plėtros planą turėjo būti atlikta per artimiausius trejus metus, savivaldybės administracija privalo imtis priemonių tam, kad tokia investicija būtų atlikta, jeigu ji vis dar yra reikalinga, atsižvelgiant į naujausią dešimties metų šilumos ūkio plėtros planą****.“**

**5 straipsnis. 9 straipsnio pakeitimas**

Pakeisti 9 straipsnį ir jį išdėstyti taip:

„9 straipsnis. Šilumos tiekimo organizavimas

**1.** Savivaldybė, remdamasi šilumos ūkio specialiuoju planu, organizuoja šilumos tiekimą šilumos vartotojams pagal jų poreikius patalpoms šildyti, vėdinti ir karštam vandeniui ruošti **ir nustato šilumos vartotojams atsiskaitymo su šilumos tiekėju pagal šilumos vienanarę ar šilumos dvinarę kainą tvarką**.“

**2. Kai šilumos tiekėjui dėl šio įstatymo 30 straipsnyje nurodytų priežasčių sustabdytas ar panaikintas licencijos galiojimas ir šis šilumos tiekėjas negali vykdyti šilumos tiekimo, šilumos tiekimą vykdo šio įstatymo 181 straipsnyje nustatyta tvarka paskirtas garantinis šilumos tiekėjas, vadovaudamasis šio įstatymo 181 straipsnio nuostatomis. Kitas šilumos tiekėjas turi būti paskirtas ne vėliau nei per vienerius metus nuo šilumos tiekėjui išduotos licencijos galiojimo sustabdymo ar panaikinimo šio įstatymo 30 straipsnyje nustatyta tvarka.**

**3. Jeigu savivaldybės institucija per šio straipsnio 2 dalyje nurodytą terminą nepaskiria kito šilumos tiekėjo, Taryba gali pratęsti garantinio šilumos tiekimo laikotarpį toje teritorijoje, vadovaudamasi šio įstatymo 181 straipsnio nuostatomis. Savivaldybės institucija, siekdama pratęsti garantinį šilumos tiekimą savivaldybės teritorijoje, Energetikos ministerijai, Tarybai ir Valstybinei vartotojų teisių apsaugos tarnybai turi nurodyti priežastis, dėl kurių nebuvo paskirtas kitas šilumos tiekėjas, ir nurodyti terminą, ne ilgesnį kaip vieni metai, per kurį paskirs kitą šilumos tiekėją.**“

**6 straipsnis. 10 straipsnio 1 dalies pakeitimas**

Pakeisti 10 straipsnio 1 dalį ir ją išdėstyti taip:

„1. Šilumos tiekėjas šilumos vartotojų poreikiams patenkinti reikalingą šilumos kiekį gamina turimais šilumos gamybos įrenginiais. **Šilumos tiekėjas jam priklausančioje aprūpinimo šiluma sistemoje atliekinę šilumą superka ne aukciono būdu Tarybos patvirtiname Šilumos gamybos ir (ar) supirkimo tvarkos ir sąlygų apraše nustatyta tvarka, ne aukštesne nei Tarybos nustatyta didžiausia leistina atliekinės šilumos supirkimo kaina.** Jeigu aprūpinimo šiluma sistemoje veikia nors vienas nepriklausomas šilumos gamintojas, prognozuojamas šilumos kiekis, reikalingas šilumos vartotojų poreikiams patenkinti, gaminamas ir (ar) superkamas šilumos aukciono būdu. Šilumos aukciono būdu gaminama ir (ar) superkama šiluma, atitinkanti kokybės, tiekimo patikimumo ir aplinkosaugos reikalavimus. Taryba tvirtina Šilumos gamybos ir (ar) supirkimo tvarkos ir sąlygų aprašą ir standartines šilumos pirkimo–pardavimo sutarčių sąlygas, privalomas šilumos tiekėjams ir nepriklausomiems šilumos gamintojams, įskaitant asmenis, ketinančius plėtoti šilumos energijos gamybą ir prisijungti prie šilumos perdavimo tinklų. Taryba, tvirtindama Šilumos gamybos ir (ar) supirkimo tvarkos ir sąlygų aprašą, privalo atsižvelgti į veiksmingos konkurencijos šilumos gamyboje užtikrinimo, atliekinių ir atsinaujinančių energijos išteklių naudojimo šilumai gaminti skatinimo principus bei šilumos vartotojų teisę gauti šilumą mažiausiomis sąnaudomis.“

**7 straipsnis. 101 straipsnio 4 dalies pakeitimas**

Pakeisti 101 straipsnio 4 dalį ir ją išdėstyti taip:

„4. Gaminant ir (ar) superkant šilumą, prioritetas teikiamas mažiausiai pasiūlytai kainai. Jeigu siūloma vienoda šilumos kaina, nustatoma ši prioritetų eilė:

1) didelio naudingumo kogeneracijos įrenginiai, naudojantys atsinaujinančius energijos išteklius arba deginantys atliekas;

2) bendri šilumos ir elektros gamybos (kogeneracijos) įrenginiai, naudojantys atsinaujinančius energijos išteklius arba deginantys atliekas;

3) šilumos gamybos įrenginiai, naudojantys atsinaujinančius energijos išteklius arba deginantys atliekas;

~~4) pramonės įmonių įrenginių atliekinė šiluma;~~

~~5~~**~~4~~**) didelio naudingumo kogeneracijos įrenginiai;

~~6~~**5**) bendri šilumos ir elektros gamybos (kogeneracijos) įrenginiai;

~~7~~**~~6~~**) iškastinio kuro katilinės.“

**8 straipsnis. 12 straipsnio 1 dalies pakeitimas**

Pakeisti 12 straipsnio 1 dalį ir ją išdėstyti taip:

„1. Šilumos vartotojai atsiskaito su šilumos tiekėju už sunaudotą šilumą pagal šilumos pirkimo–pardavimo vietoje įrengtų atsiskaitomųjų šilumos apskaitos prietaisų rodmenis, taikant **savivaldybės nustatytą kainos formą t. y. šilumos vienanarę arba šilumos dvinarę kainą**. Vyriausybės ar jos įgaliotos institucijos nustatyta tvarka šilumos tiekėjas privalo suteikti slaptažodį šilumos vartotojams, kad šie galėtų elektroninių ryšių priemonėmis susipažinti su šilumos pirkimo–pardavimo vietoje įrengtų atsiskaitomųjų šilumos apskaitos prietaisų rodmenimis.“

**9 straipsnis. Įstatymo papildymas 18 1 straipsniu**

Papildyti Įstatymą 181 straipsniu:

**„181 straipsnis. Garantinis šilumos tiekimas**

**1. Garantinis šilumos tiekimas vykdomas siekiant užtikrinti saugų ir patikimą vartotojų aprūpinimą šiluma, vadovaujantis Tarybos patvirtinto Garantinio šilumos tiekimo vykdymo tvarkos ir sąlygų aprašo nuostatomis.**

**2. Garantinį šilumos tiekimą savivaldybės teritorijoje vykdo šio straipsnio 8 dalyje nustatyta tvarka paskirtas garantinis šilumos tiekėjas, kai šilumos tiekėjui jo veiklos teritorijoje licencijos galiojimas sustabdomas ar panaikinamas. Garantinis šilumos tiekimas pradedamas vykdyti nedelsiant nuo sprendimo sustabdyti ar panaikinti šilumos tiekimo veiklai išduotą licenciją priėmimo.**

**3. Garantinis šilumos tiekėjas garantinį šilumos tiekimą vykdo, iki bus paskirtas kitas šilumos tiekėjas arba licencijos sustabdymas bus panaikintas.**

**4. Garantinio šilumos tiekimo paslaugų kainą nustato Taryba vadovaudamasi Garantinio šilumos tiekimo vykdymo tvarkos ir sąlygų apraše nustatyta tvarka ir 32 straipsnio nuostatomis.**

**5. Garantinis šilumos tiekėjas, vykdydamas garantinį šilumos tiekimą, turi teisę naudoti visą šilumos tiekimo infrastruktūrą, kitą valdomą turtą, reikalingą garantiniam šilumos tiekimui vykdyti.**

**6. Garantinis šilumos tiekėjas, vykdydamas garantinį šilumos tiekimą, turi užtikrinti saugų, patikimą ir kokybišką šilumos tiekimą iki šilumos tiekimo ir vartojimo ribos, prižiūrėti garantinio šilumos tiekimo veiklos vykdymo metu naudojamą šilumos tiekimo infrastruktūrą, kitą valdomą turtą, reikalingą garantiniam šilumos tiekimui.**

**7. Garantinis šilumos tiekėjas, vykdydamas garantinį šilumos tiekimą, turi teisę vykdyti reikalingą šilumos tiekimo infrastruktūros plėtrą ar rekonstrukciją tik išskirtiniais atvejais, kai tai būtina kokybiškoms paslaugoms užtikrinti. Šios investicijos turi būti suderintos 35 straipsnyje nustatyta tvarka.**

**8. Garantinis šilumos tiekėjas, vykdydamas garantinį šilumos tiekimą, vadovaudamasis Tarybos patvirtinto Garantinio šilumos tiekimo vykdymo tvarkos ir sąlygų aprašo nuostatomis perima teises ir pareigas, tiesiogiai susijusias su šilumos tiekimo veikla, pagal visas šilumos tiekėjo, kuriam sustabdytas ar panaikintas licencijos galiojimas, šilumos tiekimo sutartis su vartotojais. Garantinio šilumos tiekėjo perimtų šilumos tiekimo sutarčių teisės ir pareigos išlieka vartotojams.**

**9. Taryba garantiniu šilumos tiekėju išrenka konkurso būdu tą šilumos tiekimo įmonę, kurios yra geriausios finansinio, vadybinio ir technologinio pajėgumo rodiklių vertės tarp visų regiono šilumos tiekimo įmonių ir paskiria vykdyti garantinio tiekėjo veiklą kiekvienam regionui Garantinio šilumos tiekimo vykdymo tvarkos ir sąlygų aprašo nustatyta tvarka arba šio straipsnio 11 dalyje nustatyta tvarka.**

**10. Garantinis šilumos tiekėjas turi atitikti šiuos kriterijus:**

**1) turi turėti šilumos tiekimo licenciją;**

**2) finansinis pajėgumas turi būti ne mažesnis nei Tarybos nustatyta vertė;**

**3) įsiskolinimo lygis ne mažesnis nei Tarybos nustatyta vertė.**

**11.. Jeigu konkursui paraiškos nepateikė nei vienas regiono šilumos tiekėjas, atitinkantis garantinio šilumos tiekėjo kriterijus, garantiniu šilumos tiekėju parenkamas konkurse dalyvaujantis geriausius kriterijų rodiklius turintis kito regiono šilumos tiekėjas.**

**12. Jeigu per konkurso organizavimo garantiniam šilumos tiekimui vykdyti taisyklėse nustatytą terminą noro vykdyti garantinio šilumos tiekimo nepareiškia nei vienas šilumos tiekėjas arba nei vienas šilumos tiekėjas neišrenkamas konkurso nugalėtoju, Taryba privalo išrinkti geriausius kriterijų rodiklius turintį šilumos tiekėją regione ir motyvuotu sprendimu įpareigoti jį vykdyti garantinį šilumos tiekimą to regiono savivaldybėse esančiose šilumos tiekimo sistemose.**

**13. Garantinis šilumos tiekėjas skiriamas ne ilgesniam nei 5 metų laikotarpiui.**

**14. Taryba kas penkerius metus įvertina ar konkurso būdu paskirtas ar įpareigotas garantinis šilumos tiekėjas atitinka garantiniam šilumos teikėjui taikomus kriterijus, nustatytus šio straipsnio 9 dalyje.**

**15. Garantinio šilumos tiekimo paslaugų kaina už garantinį šilumos tiekimą vykdyti įpareigotam šilumos tiekėjui taikoma tik garantinio šilumos tiekimo metu ir nustatoma Garantinio šilumos tiekimo vykdymo tvarkos ir sąlygų apraše nustatyta tvarka.**

**16. Garantinis šilumos tiekėjas privalo atskirai tvarkyti su garantinio šilumos tiekimo veikla susijusią apskaitą.“**

**10 straipsnis. 20 straipsnio 2 ir 3 dalių pakeitimai**

1. Pakeisti 20 straipsnio 2 dalį ir ją išdėstyti taip:

„2. ~~Pastato šildymo ir karšto vandens sistemos prižiūrėtoju (eksploatuotoju) negali būti šilumos tiekėjas, tiekiantis šilumą tam namui, ar fiziniai asmenys, susiję su šilumos tiekėju darbo santykiais, išskyrus atvejus, kai su darbo santykiais susiję fiziniai asmenys gyvena tame name ir patys prižiūri savo ar daugiabučio gyvenamojo namo bendrijai priklausančius kitus namus, taip pat asmenys, kartu su šioje dalyje nurodytais asmenimis priklausantys susijusių ūkio subjektų grupei pagal Konkurencijos įstatymą.~~ Pastato šildymo ir karšto vandens sistemos prižiūrėtojas (eksploatuotojas) pagal faktinį šilumos energijos suvartojimą pastate **kasmet** skaičiuoja santykinius šilumos šildymui, cirkuliacijai ir karštam vandeniui ruošti sunaudojimo rodiklius, vadovaudamasis Tarybos patvirtinta skaičiavimo metodika, analizuoja gautus duomenis, teikia ~~juos~~ **ataskaitas** **Tarybai,** pastato savininkui ~~arba~~ **ir** daugiabučio namo bendrojo naudojimo objektų valdytojui, daugiabučio namo butų ir kitų patalpų savininkų bendrijai, butų ir kitų patalpų savininkų jungtinės veiklos sutarties dalyvių įgaliotam asmeniui arba bendrojo naudojimo objektų administratoriui, pagal kompetenciją rengia pasiūlymus dėl šilumos energijos taupymo priemonių įgyvendinimo. **Taryba, įvertinusi** **pastato šildymo ir karšto vandens sistemos prižiūrėtojo** **(eksploatuotojo) pateiktas ataskaitas nustato priemones dėl privalomųjų reikalavimų pastato šildymo ir karšto vandens sistemos efektyvumo didinimui užtikrinti. Taryba už nustatytų reikalavimų pastato šildymo ir karšto vandens sistemos prižiūrėtojui (eksploatuotojui) nevykdymą gali jam taikyti Tarybos nustatytas sankcijas.**“

2. Pakeisti 20 straipsnio 3 dalį ir ją išdėstyti taip:

„3. Daugiabučių gyvenamųjų namų ar kitos paskirties pastatų savininkų bendrija arba pastato bendrojo naudojimo objektų administratorius kontroliuoja pastato šildymo ir karšto vandens sistemų prižiūrėtojo (eksploatuotojo) veiklą ir pasirengimą naujam šildymo sezonui pagal jiems priskirtą kompetenciją energetikos ministro tvirtinamose Šilumos tiekimo ir vartojimo taisyklėse. Pastato šildymo ir karšto vandens sistemų prižiūrėtojas (eksploatuotojas) sudaro ir kartu su daugiabučių gyvenamųjų namų ar kitos paskirties pastatų savininkų bendrija arba pastato bendrojo naudojimo objektų administratoriumi pasirašo pastato parengties naujam šildymo sezonui aktą **ir pateikia jį šilumos tiekėjui**. **Pastato šildymo ir karšto vandens sistemos prižiūrėtojui (eksploatuotojui), neparengus pastato šildymo ir karšto vandens sistemų naujam šildymo naujam šildymo sezonui, gali būti taikomos Tarybos nustatytos sankcijos.** Ginčus tarp šio proceso dalyvių sprendžia Taryba.“

**11 straipsnis. 22 straipsnio 2, 3 ir 4 dalių pakeitimai**

1. Pakeisti 22 straipsnio 2 dalį ir ją išdėstyti taip:

„2. Šilumos ir (ar) karšto vandens tiekėjai bei šio įstatymo 10 straipsnio 3 dalyje numatyti nepriklausomi šilumos gamintojai kasmet viešai informuoja vartotojus apie ~~nustatytas~~ **nustatytą šilumos** **pajamų lygį,** šilumosbei karšto vandens kainų dedamąsias. **Šilumos pajamų lygis bei** ~~Kainų~~ **kainų** dedamosios įsigalioja nuo kito mėnesio pirmos dienos.“

1. Pakeisti 22 straipsnio 3 dalį ir ją išdėstyti taip:

„3. Keičiantis šilumos ir (ar) karšto vandens kainoms, šilumos ir (ar) karšto vandens tiekėjai ~~bei šio įstatymo 10 straipsnio 3 dalyje numatyti nepriklausomi šilumos gamintojai~~ iki mėnesio 25 dienos viešai informuoja vartotojus, savivaldybes bei Tarybą apie apskaičiuotas šilumos ir karšto vandens kainas. Šilumos ir karšto vandens kainos įsigalioja nuo kito mėnesio pirmos dienos.“

1. Pakeisti 22 straipsnio 4 dalį ir ją išdėstyti taip:

„4. Šilumos ir (ar) karšto vandens įmonių informacija apie **metinius finansinius ir veiklos rodiklius, įskaitant leistiną ir faktinį investicijų grąžos rodiklį,** veiklos sąnaudas, sistemų eksploatavimą, modernizavimą, plėtrą, investicijas ~~į sistemos plėtrą~~, **šilumos bazinį pajamų lygį**, kainų ir tarifų struktūrą, paslaugų teikimo sąlygas yra vieša.“

**12 straipsnis. 23 straipsnio pakeitimas**

Pakeisti 23 straipsnį ir jį išdėstyti taip:

„23 straipsnis. Daugiabučio namo šildymo ir karšto vandens sistemos privalomieji reikalavimai

1. Vyriausybė arba jos įgaliota institucija nustato daugiabučio namo šildymo ir karšto vandens sistemos privalomuosius reikalavimus.

**2.** **Daugiabučio namo šildymo ir karšto vandens sistemos atitiktį daugiabučio namo šildymo ir karšto vandens sistemos privalomiesiems reikalavimas vertina ir kontroliuoja Taryba.**

**3. Taryba, nustačiusi, kad daugiabučio namo šildymo ir karšto vandens sistemos neatitinka daugiabučio namo šildymo ir karšto vandens sistemos privalomųjų reikalavimų, priima sprendimą įpareigojantį pastato administratorių vykdyti daugiabučio namo šildymo ir karšto vandens sistemos pertvarkymą, kuris įgyvendinamas ne vėliau kaip per 2 metus nuo Tarybos priimto sprendimo.**

~~2~~**~~4~~**. Daugiabučio namo šildymo ir karšto vandens sistemos privalomieji reikalavimai apima technines galimybes vartotojams reguliuoti šilumos suvartojimą pastate. ~~Namo~~ **Daugiabučio namo** **šildymo ir karšto vandens sistemos** pertvarkymas pagal **daugiabučio namo šildymo ir karšto vandens sistemos** privalomuosius reikalavimus **įgyvendinamas pastato administratoriaus, panaudojant namo bendraturčių lėšas, ir** ~~turi~~ **gali** būti remiamas Vyriausybės nustatyta tvarka.“

**13 straipsnis. 24 straipsnio pakeitimas**

1. Pakeisti 24 straipsnio 1 dalį ir ją išdėstyti taip:

**„**1. Daugiabučio namo butų ir patalpų savininkai šilumos punkto įrenginius valdo, naudoja ir jais disponuoja bendrosios nuosavybės teise **arba pagal susitarimą su jo savininku.“**

2. Papildyti 24 straipsnį 3 dalimi ir ją išdėstyti taip:

**„3. Jeigu daugiabučio namo butų ir patalpų savininkai šilumos punkto įrenginių bendrosios nuosavybės teise nevaldo,** **vykdant daugiabučio namo atnaujinimo (modernizavimo) projektą ir (ar) atnaujinant (modernizuojant) ar keičiant** **šilumos punkto įrenginius, ir (ar) pastato šildymo ir karšto vandens sistemą išmontuoti šilumos punkto įrenginiai priėmimo perdavimo aktu grąžinami šilumos punkto savininkui, netaikant šio straipsnio 2 dalies nuostatų, jeigu šilumos punkto įrenginių grąžinimas numatytas šilumos ir (ar) karšto vandens tiekėjo išduotose techninėse sąlygose, šių įrenginių vietoje sumontuojant** **daugiabučio namo butų ir patalpų savininkų nuosavybės teise valdomus** **šilumos punkto įrenginius.“**

**14 straipsnis. 30 straipsnio pakeitimas**

Pakeisti 30 straipsnio 13 dalies 5 punktą ir jį išdėstyti taip:

„5) derinti su ~~licenciją išdavusia institucija~~ **savivaldybės taryba** valdomo turto priežiūros ir eksploatavimo planus ir nustatyta tvarka teikti ~~licenciją išdavusiai~~ **savivaldybės** institucijai informaciją apie jų vykdymą;“

**15 straipsnis. 32 straipsnio pakeitimas**

Pakeisti 32 straipsnį ir jį išdėstyti taip:

**„32 straipsnis. Šilumos kainodara**

**1. Šilumos kainos yra vienanarės arba dvinarės. Šilumos vartotojas moka už suvartotą šilumos energiją savivaldybės nustatyta šilumos kainos forma, t. y. šilumos vienanarę arba šilumos dvinarę kainą. Jeigu pastato šildymo ir (ar) karšto vandens sistema yra mišri (kombinuota), naudojanti centralizuotai pagamintą šilumą ir alternatyvią energiją ar kuro rūšį, vartotojai už šilumos perdavimo tinklu jiems tiekiamą šilumos energiją privalo atsiskaityti pagal dvinarę šilumos kainą.**

**2. Šilumos ir (ar) karšto vandens kainos grindžiamos tiekėjo būtinomis pagrįstomis šilumos ar karšto vandens ruošimo (pirkimo), perdavimo, įvadinių atsiskaitomųjų šilumos ir (ar) karšto vandens apskaitos prietaisų įrengimo, priežiūros ir patikros, sąskaitų (mokėjimo pranešimų) už šilumą ir (ar) karštą vandenį parengimo ir pateikimo vartotojams bei apskaitos sąnaudomis. Turto nuomos mokesčiai ir kitos sąnaudos, nesusiję su šilumos ir (ar) karšto vandens tiekimo veikla, negali būti įtraukiami į šilumos ar karšto vandens kainas. Į šilumos ar karšto vandens kainas negali būti įtraukiamos jokios sąnaudos, susijusios su pastatų vidaus šildymo (įskaitant šilumos punktus) ir karšto vandens sistemomis. Apyvartinių taršos leidimų prekybos pajamos ar sąnaudos įvertinamos skaičiuojant šilumos kainas Šilumos kainų nustatymo metodikoje nustatyta tvarka.**

**3. Į šilumos ir (ar) karšto vandens kainą įtraukiant pagrįstas sąnaudas už kurą, privalo būti įvertinama, ar energetikos įmonė laikėsi Energijos išteklių rinkos įstatyme numatytų įpareigojimų. Jeigu biokuras ir (ar) gamtinės dujos buvo įsigyti nepažeidžiant Energijos išteklių rinkos įstatyme numatytų reikalavimų – kaina neribojama. Kitoms biokuro rūšims, kuriomis neprekiaujama biržoje, arba buvo nustatyta, kad kuras, naudojamas šilumos ir (ar) karšto vandens gamybai, buvo perkamas nesilaikant Energijos išteklių rinkos įstatyme numatytų reikalavimų, sąnaudų įtraukimas į šilumos ir (ar) karšto vandens kainą ribojamas pagal vidutinę biokuro biržos kainą, kurią savo nustatyta tvarka nustato Taryba.**

**4. Šio straipsnio 3 dalyje nurodytas kuro, naudojamo šilumos ir (ar) karšto vandens gamybai, sąnaudų įtraukimo į šilumos ir (ar) karšto vandens kainą ribojimas pagal vidutinę biokuro biržos kainą ir (ar) gamtinių dujų biržos kainą nėra taikomas tais atvejais, kai energijos išteklių biržoje dėl objektyvių priežasčių nebuvo galima įsigyti reikalingo atitinkamos biokuro rūšies kiekio ar jo dalies ir (ar) gamtinių dujų biržoje nebuvo galima įsigyti reikalingo gamtinių dujų kiekio.**

**5. Šilumos pajamų lygis ir atitinkamai šilumos kainos, atsižvelgiant į patiriamas sąnaudas, gali būti diferencijuojami pagal šilumos tiekimo sistemas, vartotojų grupes, šilumos pirkimo–pardavimo vietą, tiekimo–vartojimo ribą, šilumos vartojimo mastą, šilumnešius ir jų kokybę, tiekimo patikimumą, vartojimo sezoniškumą, periodiškumą ir apskaitos būdus. Diferencijuojant kainas, kryžminis subsidijavimas tarp vartotojų grupių yra draudžiamas. Sprendimas dėl šilumos kainų diferencijavimo turi būti suderintas su savivaldybės taryba** **ar šio straipsnio 19 dalyje numatytu atveju įmonės įstatuose nustatyta tvarka.**

**6. Šilumos tiekėjų, realizuojančių ne mažiau kaip 25 GWh šilumos per metus, šilumos bazinį pajamų lygį 5 metams nustato Taryba, kitiems šilumos tiekėjams – tik savivaldybė.**

**7. Šilumos tiekėjas, kuris realizuoja ne mažiau kaip 25 GWh šilumos per metus, vadovaudamasis Tarybos patvirtinta Šilumos kainų nustatymo metodika, parengia ir likus 5 mėnesiams iki nustatyto šilumos bazinio pajamų lygio (arba iki šiuo metu šilumos bazinės kainos galiojimo pabaigos) teikia Tarybai ir savivaldybės institucijai šilumos bazinio pajamų lygio projektą. Savivaldybės institucija ne vėliau kaip per 30 dienų teikia Tarybai pagrįstas pastabas dėl šilumos bazinio pajamų lygio projekto. Taryba, išnagrinėjusi pateiktą šilumos bazinio pajamų lygio projektą ir savivaldybės institucijos pastabas arba per 30 dienų jų negavusi, nustato šilumos bazinį pajamų lygį Šilumos kainų nustatymo metodikoje nustatyta tvarka.**

**8. Taryba, nustatydama šilumos bazinį pajamų lygį, skatina šilumos tiekėjus trumpalaikiu ir ilgalaikiu laikotarpiu didinti šilumos gamybos, tiekimo ir vartojimo efektyvumą, užtikrinti šilumos tiekimo saugumą, inovacijas bei atlikti susijusius mokslinius tyrimus.**

**9. Šilumos tiekėjas turi turėti parengtus ir su savivaldybės taryba suderintus bei savivaldybės įgaliotos institucijos patvirtintus šilumos tiekimo infrastruktūros remonto planus.**

**10. Savivaldybių tarybos nustato:**

**1) vadovaudamosi Tarybos nustatytu šilumos baziniu pajamų lygiu ir Šilumos kainų nustatymo metodika – kasmet koreguojamą šilumos metinį pajamų lygį kiekvienam šilumos tiekėjui, realizuojančiam ne mažiau kaip 25 GWh šilumos per metus. Pirmaisiais bazinių pajamų lygio galiojimo metais, Tarybai nustačius šilumos bazinį pajamų lygį savivaldybės taryba ne vėliau kaip per 30 dienų nustato šilumos metinį pajamų lygį pirmiesiems šilumos bazinio pajamų lygio galiojimo metams. Jeigu savivaldybės taryba per nurodytą terminą nenustato šilumos metinio pajamų lygio pirmiesiems šilumos bazinio pajamų lygio galiojimo metams, Taryba vienašališkai nustato šilumos metinį pajamų lygį.**

**2) vadovaudamosi Šilumos kainų nustatymo metodika – šilumos bazinį pajamų lygį ir kasmet koreguojamus šilumos metinius pajamų lygius, šilumos tiekėjui, realizuojančiam mažiau kaip 25 GWh šilumos per metus.**

**11. Šilumos bazinį pajamų lygį kasmet koreguoja šilumos tiekėjas, vadovaudamasis Šilumos kainų nustatymo metodika. Pakoreguotą šilumos bazinį pajamų lygį (šilumos metinį pajamų lygį), vadovaudamasi Šilumos kainų nustatymo metodika, nustato savivaldybės taryba.**

**12. Šilumos bazinio pajamų lygio koregavimas gali būti peržiūrimas Tarybos, kai planuojamas šilumos metinis pajamų lygis, nevertinant kuro ir perkamos šilumos kainų įtakos, viršija galiojantį šilumos metinį pajamų lygį 10 procentų ir daugiau arba Tarybos atliekamo šilumos tiekėjų finansinio pajėgumo vertinimo metu nustatomas mažėjantis šilumos tiekėjo finansinis pajėgumas, arba didesnė nei leistina investicijų grąža. Taryba kasmet gali atlikti pasirinktų šilumos tiekėjų šilumos metinių pajamų lygių patikrinimą, siekiant įsitikinti, kad jie apskaičiuoti ir nustatyti pagal šio įstatymo ir Šilumos kainų nustatymo metodikos nuostatas.**

**13. Šilumos tiekėjas parengia ir, likus 3 mėnesiams iki nustatyto šilumos metinio pajamų lygio galiojimo pabaigos (arba iki šiuo metu galiojančių šilumos kainų dedamųjų galiojimo pabaigos), teikia šilumos bazinio pajamų lygio koregavimo projektą, vadovaudamasis Tarybos patvirtinta Šilumos kainų nustatymo metodika. Šilumos tiekėjai, realizuojantys ne mažiau kaip 25 GWh šilumos per metus, teikia koreguotų šilumos bazinių pajamų lygių projektus ir jų pagrindimą savivaldybei, o šio straipsnio 12 dalyje numatytu atveju ir Tarybai, kiti šilumos tiekėjai – tik savivaldybei. Savivaldybės taryba per 30 dienų nustato šilumos kainų dedamąsias. Šilumos tiekėjui pranešus Tarybai, kad savivaldybė laiku nenustatė šilumos metinio pajamų lygio šilumos tiekėjui, realizuojančiam ne mažiau kaip 25 GWh šilumos per metus, Taryba įgyja teisę vienašališkai nustatyti laikiną šilumos metinį pajamų lygį.**

**14. Savivaldybės tarybos nustatytą šilumos metinį pajamų lygį šilumos tiekėjai, realizuojantys ne mažiau kaip 25 GWh šilumos per metus ir atitinkantys šio straipsnio 12 dalyje nurodytus kriterijus, pateikia Tarybai per 10 kalendorinių dienų nuo šilumos metinio pajamų lygio nustatymo. Taryba nurodo savivaldybei esamus šilumos metinio pajamų lygio nustatymo pažeidimus. Savivaldybė privalo juos pašalinti ne vėliau kaip per 30 kalendorinių dienų. Savivaldybei nepašalinus nurodytų pažeidimų arba laiku nenustačius šilumos metinio pajamų lygio, Taryba įgyja teisę vienašališkai nustatyti laikiną šilumos metinį pajamų lygį.**

**15. Šilumos tiekėjas nustatytą šilumos bazinį pajamų lygį ir šilumos metinius pastoviųjų ir kintamųjų dalių pajamų lygius skelbia savo interneto svetainėje.**

**16. Savivaldybių tarybų nustatytas šilumos metinis pajamų lygis galioja ne ilgiau kaip 12 mėnesių nuo jų įsigaliojimo dienos. Tarybos vienašališkai nustatyti laikini šilumos metiniai pajamų lygiai galioja, kol pašalinami Tarybos nurodyti pažeidimai, bet ne ilgiau kaip 12 mėnesių nuo jų įsigaliojimo dienos.**

**17. Skundus dėl savivaldybės tarybos nustatyto šilumos bazinio pajamų lygio ir (ar) šilumos metinio pajamų lygio ikiteismine tvarka nagrinėja Taryba.**

**18. Jeigu šilumos tiekėjas, kurio daugiau kaip 1/2 akcijų nuosavybės teise priklauso vienai ar kelioms savivaldybėms ir kuris valdo skirtingose savivaldybėse esančias šilumos tiekimo sistemas, teikia bendrai vieną šilumos pajamų lygį visoms savivaldybėms, šilumos metinį pajamų lygį nustato šilumos tiekėjas įmonės įstatuose nustatyta tvarka, apskaičiavęs jį pagal Šilumos kainų nustatymo metodiką. Šiuo atveju nustatant šilumos metinius pajamų lygius *mutatis mutandis* taikoma šio straipsnio 7, 10, 11, 13 ir 14 dalyse numatyta šilumos metinio pajamų lygio nustatymo procedūra, o savivaldybių tarybos šioje procedūroje nedalyvauja.**

**19. Šio įstatymo 10 straipsnio 3 dalyje numatytas nepriklausomas šilumos gamintojas nustato šilumos gamybos metinį pajamų lygį įmonės įstatuose nustatyta tvarka, apskaičiavęs jį pagal Šilumos kainų nustatymo metodiką. Šiuo atveju nustatant šilumos gamybos metinį pajamų lygį *mutatis mutandis* taikoma šio straipsnio 7, 10, 11, 12, 13, 14 ir 16 dalyse numatyta šilumos pajamų lygio nustatymo procedūra, o savivaldybių tarybos šioje procedūroje nedalyvauja.**

**20. Karšto vandens tiekėjas, vadovaudamasis Tarybos patvirtinta Karšto vandens kainų nustatymo metodika, parengia ir teikia Tarybai ir (arba) savivaldybės institucijai karšto vandens kainos dedamųjų projektą. Jeigu karšto vandens tiekėjas yra ir šilumos tiekėjas, realizuojantis ne mažiau kaip 25 GWh šilumos per metus, arba tiekia karštą vandenį šio šilumos tiekėjo teritorijoje, savivaldybės institucija ne vėliau kaip per 30 dienų teikia Tarybai karšto vandens kainos dedamųjų suderinimo dokumentus ir (ar) pagrįstas pastabas. Taryba, išnagrinėjusi savivaldybės institucijos pastabas arba per 30 dienų jų negavusi, nustato karšto vandens kainos dedamąsias Karšto vandens kainų nustatymo metodikoje nustatyta tvarka. Kitiems karšto vandens tiekėjams karšto vandens kainų dedamąsias nustato savivaldybių tarybos. Karšto vandens tiekėjas, kurio daugiau kaip 1/2 akcijų nuosavybės teise priklauso vienai ar kelioms savivaldybėms ir kuris tiekia karštą vandenį skirtingose savivaldybėse, nustato karšto vandens kainų dedamąsias įmonės įstatuose nustatyta tvarka, apskaičiavęs jas pagal Karšto vandens kainų nustatymo metodiką ir suderinęs su Taryba.**

**21. Konkurenciniams šilumos vartotojams nustatomas šilumos pajamų lygis, kuris turi padengti šilumos gamybos ir individualias perdavimo sąnaudas. Šį šilumos pajamų lygį nustato šilumos tiekėjas, suderinęs su savivaldybe. Jeigu nėra nustatytas kitas šilumos pajamų lygis, konkurenciniai šilumos vartotojai už suvartotą šilumą atsiskaito šilumos kainomis, nustatytomis ir kitiems šilumos vartotojams.**

**22. Savivaldybių tarybos vadovaudamosi Tarybos patvirtinta daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika ne trumpesniam kaip 3 metų ir ne ilgesniam kaip 5 metų laikotarpiui nustato daugiabučių namų šildymo ir karšto vandens sistemų priežiūros (eksploatavimo) maksimalius tarifus.**

**23. Šilumos tiekėjas, gali priimti sprendimą šilumos kainą perskaičiuoti rečiau nei kas mėnesį.**

**24. Savivaldybės kontroliuoja ar įmonės teisingai skaičiuoja ir taiko šilumos ir karšto vandens kainas.“**

**16 straipsnis. 35 straipsnio pakeitimas**

Pakeisti 35 straipsnį ir jį išdėstyti taip:

„35 straipsnis. ~~Investicinių planų~~ **Investicijų** derinimas

~~Investiciniai planai derinami~~ **Investicijos derinamos** su savivaldybės taryba ~~jos~~ **Tarybos** nustatyta tvarka. **Savivaldybės tarybai atsisakius derinti šilumos tiekėjo, realizuojančio ne mažiau kaip 25 GWh šilumos per metus, investicijas, tokios investicijos šilumos tiekėjo prašymu derinamos su Taryba jos nustatyta tvarka.** ~~Šilumos tiekėjų skundus dėl savivaldybių tarybų sprendimų derinant investicinius planus ne teismo tvarka nagrinėja Taryba.~~“

**17 straipsnis. Įstatymo įsigaliojimas**

1. Šis įstatymas, išskyrus šio straipsnio 2 dalį, įsigalioja 2022 m. spalio 1 d.

2. Lietuvos Respublikos Vyriausybė, jos įgaliotos institucijos ir Valstybinė energetikos reguliavimo taryba iki 2022 m. rugsėjo 30 d. priima šį įstatymą įgyvendinančius teisės aktus.

*Skelbiu šį Lietuvos Respublikos Seimo priimtą įstatymą.*

Respublikos Prezidentas

LŠTA buvo siūlyta, tačiau projekte neatsispindi:

* Šilumos bazinės kainos **projektas pateikiamas VERT** ir savivaldybių tarybai **iki** aktualių metų **liepos 1 dienos**, o **įsigalioja nuo tų pačių metų spalio 1 dienos**. **Šilumos tiekimo įmonių valdybos, o kur jų nėra - savivaldybės administracijos direktorius ar jo įgaliotas atstovas iki rugsėjo 1 dienos pastabas pateikia VERTai** ir reguliuojamai įmonei.

**Jeigu VERT iki spalio 1 d. nespėja patikrinti ir patvirtinti bazinės šilumos kainos**, ji įsigalioja, o jeigu vėliau nustatomi neatitikimai ar klaidos, jos ištaisomos artimiausiojo mėnesinio perskaičiavimo metu.

* Kuro struktūra, techniniai rodikliai (kg/MWhš, kWe/MWhš) nekvestionuojami, o esant padidintoms reikšmėms, gali būti analizuojamos alternatyvos ir tik esant jų technologinėms galimybėms ir ekonominiam pagrindimui formuojama efektyvinimo užduotis sekančiam bazinės kainos laikotarpiui
* Šilumos tiekėjas **turi teisę diferencijuoti šilumos kainas** ir sudaryti su visais atitinkamos grupės šilumos vartotojais pirkimo pardavimo sutartis**, taikant diferencijuotą šilumos kainą ar kainos formulę**, jeigu tai mažina bendrąsias šilumos tiekimo (perdavimo ir gamybos) sąnaudas.
* Diferencijuota investicijų grąža pagal investicijų tvarumą (jei atitinka ŠESD ar NEKS tikslus);
* Nėra pakeitimų KV veikloje. EM savo koncepcijoje siūlė:

Sudaryti galimybę daugiabučio namo gyventojams pasirinkti **apsirūpinimo karštu vandeniu** būdą.

*Pateikti Aplinkos ministerijai siūlymus dėl Geriamojo vandens ir nuotekų tvarkymo įstatymo pakeitimo.*

*Siūloma:*

*▪visas į pastatą tiekiamas geriamasis vanduo ir geriamasis vanduo kaštam vandeniui ruošti būtų suprantamas kaip viena prekė – geriamasis vanduo;*

*▪visam geriamam vandeniui būtų taikoma vieninga apsirūpinimo, naudojimo, apskaitos bei atsikaitymo tvarka*

LŠTA SIŪLĖ*:*

1.**Visa šiluma** apskaitoma įvadiniu šilumos apskaitos prietaisu ir pagal VERT metodus paskirstoma (išdalinama) apmokėti to pastato bendraturčiams – **šilumos ir karšto vandens vartotojams.**

2.Visas geriamas vanduo (šaltas ir karštas), patekęs į pastatą, apskaitomas įvadiniu geriamojo vandens apskaitos prietaisu. Vandens netektys galimos tik dėl apskaitos prietaisų tikslumo klasių ir yra įtraukiamos į geriamojo vandens kainą (arba ne, kai II KV būdas). **Už visą pastate sunaudotą geriamąjį vandenį sumoka tame pastate esantys geriamojo vandens vartotojai.**

3.Karšto vandens ir geriamojo vandens apskaitos prietaisus butuose įrengia ir aptarnauja geriamojo vandens tiekėjas, **šilumos ar karšto vandens tiekėjas** arba kitas bendraturčių pasirinktas subjektas

4.Visi nauji įvadiniai šilumos apskaitos prietaisai, geriamojo vandens prieš karšto vandens ruošimo įrenginį apskaitos **prietaisai,** karšto vandens atsiskaitomieji apskaitos prietaisai butuose, šilumos **skaitikliai ir dalikliai** butuose ar kitose patalpose **privalo turėti galimybę rodmenis nuskaityti nuotoliniu būdu**. Iki 2027 m. sausio 1 d. jau įrengti skaitikliai ir šilumos dalikliai, kurie nėra nuskaitomi nuotoliniu būdu, pertvarkomi į nuotoliniu būdu nuskaitomus prietaisus arba tokiais pakeičiami, kaip to reikalauja Energijos vartojimo efektyvumo direktyvos 9 c straipsnio 2 dalis.

* LŠTA statusas;
* Neatsispindi skatinamosios kainodaros principai;
* Šilumos ir karšto vandens tiekimo **tiesioginės sąnaudos pripažįstamos pagrįstomis,** jeigu jos susijusios su investicijomis, kurios suderintos atsakingų įstaigų ir įsigytos viešaisiais pirkimais, o jų naudojimas ir apskaitos teisingumas patvirtintas auditorių išvadomis.
* **Duomenys šilumos kainų formavimui** Šilumos bazinės kainos nustatymui naudojami paskutiniųjų **trejų kalendorinių metų audituoti** reguliuojamos veiklos ataskaitų **duomenys**.
* Jeigu šilumos tiekėjas valdo kelias skirtingose savivaldybėse esančias savarankiškas šilumos tiekimo sistemas, **kiekviena šilumos tiekėjo valdoma šilumos tiekimo sistema** palyginamosios analizės metu priskiriama atskiroms grupėms, pagal VERT nustatytus kriterijus. Jeigu šilumos tiekėjas **valdo kelias skirtingas įmones ar filialus** atskirose savivaldybėse jiems nustatomos **vienodos arba visiems skirtingos** šilumos kainos, pagal susidarančias kiekvienoje savivaldybėje šilumos tiekimo sąnaudas.
* LŠTA rezervavimo pasiūlymas:
* **Šilumos gamybos šaltinių galios ir kuro rezervavimas atskiroje CŠT sistemoje.**
* Šilumos tiekėjas yra atsakingas už **rezervinių šilumos gamybos pajėgumų** vartotojams užtikrinimą konkrečioje centralizuoto šilumos tiekimo sistemoje**.** Rezervinių įrenginių palaikymui reikalingos lėšos privalomai įskaičiuojamos į reguliuojamas šilumos kainas.
* Šilumos tiekimo įmonės, kurios atskiroje CŠT sistemoje per paskutinius trejus metus realizavo **10 ar daugiau GWh** metinį šilumos kiekį, privalo turėti nuosavus ar kitus, teisėtais pagrindais disponuojamus šilumos gamybos **įrenginius ir kuro atsargas**, kad galėtų **patenkinti** šilumos vartotojų **poreikius iki** **10 parų, nutrūkus bet kurios kuro rūšies tiekimui arba nustojus veikti didžiausiam** atskiroje CŠT sistemoje autonomiškai veikiančiam **šilumos gamybos šaltiniui.**
* Jei CŠT sistemos rezervavimui naudojama kietojo ar skystojo kuro atsarga, tai šilumos gamybos **vietoje turi būti saugoma jo atsarga**, užtikrinanti **ne mažesnį, kaip 3 parų poreikį**, o likęs kuro kiekis gali būti pristatomas pagal iš anksto sudarytas sutartis iš kuro tiekėjų sandėlių.
* Laikoma, kad **gamtinės dujos yra prieinamos**, jeigu jų vartotojas yra sudaręs reikiamos galios dujų patiekimo sutartį.
* **Šilumos tiekėjas**, suderinęs su VERT, **gali nustatyti** ir kitokias CŠT sistemos **rezervavimo sąlygas**.
* **Nestabilūs, nekaupiami ir neprognozuojami** pirminės energijos **šaltiniai nenaudojami** CŠT sistemos rezervavimo sistemoje.
* CŠT sistemoms, kuriose realizuojama **iki 10 GWh** per metus šilumos, rezervinių galių ir kuro **poreikį nustato pats šilumos tiekimo operatorius**
* Vidaus sistemų priežiūra (LŠTA pasiūlymai):

- Prižiūrėtojas teikdamas savo paslaugas įsipareigoja turėti reikiamą atsarginių dalių bei medžiagų kiekį ir tinkamą personalą, kad dėl šilumos punkto ar vidaus sistemų remonto šilumos ir karšto vandens tiekimo **nutraukimas nesitęstų ilgiau kaip 12 val**. Prižiūrėtojui būtinus kvalifikacijos ir pasirengimo reikalavimus nustato VERT.

- Jeigu tiekimo-vartojimo riboje iš namo išeinantis termofikacinis vanduo viršija šilumos tiekėjo nustatytą termofikacinio vandens temperatūrą ir nėra objektyvių tokį viršijimą pateisinančių priežasčių, **šilumos tiekėjas** turi teisę pateikti dėl tokio temperatūros viršijimo **susidariusias papildomas išlaidas ir nuostolius apmokėti pastato Prižiūrėtojui.**

**-** Šildymo ir karšto vandens sistemos priežiūros ir eksploatavimo **sąnaudas,** įskaitant remonto darbams reikalingas medžiagas, atsargines dalis ir įrengimus, kurios nėra įskaičiuotos į šilumos ir karšto vandens sistemos priežiūros tarifą, **apmoka daugiabučio namo butų ir kitų patalpų savininkai** proporcingai jų daliai bendroje dalinėje nuosavybėje.

* **Trišalės sutartys su nuomininkais**

Su privačių būstų, valstybės ir savivaldybių gyvenamųjų patalpų savininkais ir nuomininkais - buitiniais vartotojais**, šilumos tiekėjai sudaro trišales karšto vandens ir šiluminės energijos vartojimo pirkimo-pardavimo sutartis**.

* **Žemės naudojimas.**

**Siūlymas servitutus nustatyti kaip elektros įstatyme:** Šilumos perdavimo tinklų ir jų technologinių priklausinių, esančių šilumos tiekėjų, nuosavybės ar kita įstatymų numatyta teise valdančių ir (ar) eksploatuojančių šilumos perdavimo tinklus, esančius nuosavybės teise ar kitais teisėtais pagrindais jiems nepriklausančioje žemėje ar kituose nekilnojamuosiuose daiktuose, eksploatavimui, aptarnavimui, remontui, techninei priežiūrai, rekonstravimui, modernizavimui ir (ar) naudojimui užtikrinti **šiuo įstatymu nustatomi žemės ir kitų nekilnojamųjų daiktų servitutai** šių objektų ir įrenginių nustatytų (nustatomų) apsaugos zonų ribose.

* **Nepastebimas investicijų apsaugos saugiklis. Siūlyta:** Vartotojų ar viešosiomis lėšomis padarytų investicijų susigrąžinimas užtikrinamas pasinaudojant reguliuojamąja kainodara arba ilgalaikėmis sutartimis su vartotojais